Dr. Greg Heuer, die neurochirurg wat aan die hoof van die span was wat die skeidingsoperasie gedoen het, het hulle herstelproses as “wonderlik” beskryf.
Riley en Heather, die tweeling se ouers, het gesê hulle dogters is ŉ inspirasie vir hulle én duisende ander. “Dit is wonderlik om te sien hoe hulle hierdie struikelblokke oorkom,” het Heather in ŉ verklaring gesê. “Ons kan nie wag om te sien wat die toekoms vir hulle inhou nie. Ek en Riley is baie opgewonde om ons dogtertjies uiteindelik huis toe te neem – net betyds vir die Kersvakansie.”
Heuer sê die dogtertjies sal in die toekoms weer ŉ operasie moet ondergaan, maar dat hy in dié stadium baie optimisties is oor die toekoms.